1. Învățarea autoreglată este abilitatea studentului de a-și asuma propria învățare orientînd-o spre satisfacerea nevoilor și intereselor de învățare individuale *(H.Holes, 1981).*
2. Învățarea autoreglată reprezintă procesul prin care studentul, în interacțiune cu alte persoane relevante, poate lua deciziile necesare pentru satisfacerea propriilor necesități de învățare *(H. Kesten, 2005).*
3. Învățarea autoreglată desemnează procesul în care indivizii preiau inițiativa, de unii singuri sau cu sprijinul altor persoane, pentru:

* a identifica necesitățile lor de învățare;
* a formula scopurile învățării;
* a identifica resursele pentru învățare;
* a selecta și implementa strategiile de învățare;
* a evalua rezulatele propriei învățări *(M. Knowles, 1975).*

1. Învățarea autoreglată este un proces în care studentul independent își formează valorile, atitudinile, cunoștințele și deprinderile necesare pentru a lua decizii responsabile și a întreprinde acțiuni corespunzătoare propriei învățări, fiind cultivată, stimulată, încurajată și favorizată de mediul academic universitar, care este flexibil, democratic și sensibil la necesitățile studentului.
2. Învăţarea autoreglată în legătură cu învăţarea în context academic şi în relaţie cu viziunile actuale asupra eficienţei învăţării definind, la modul general, capacitatea subiectului de „a învăţa efectiv de unul singur”, de a se implica activ în studiul academic, autoreglându-şi învăţarea în direcţia atingerii performanţelor urmărite *(P.H. Winne).*
3. Învăţarea autoreglată reprezintă procesul în care individul îşi mobilizează resursele personale pentru achiziţionarea de noi cunoştinţe pentru cultivarea tuturor componentelor sale în ideea respectului de sine sau pentru a trăi mai bine *(A.Bandura).*
4. Învăţarea autoreglată este componenta procesului de învățământ prin care indivizii se pot manifesta ca persoane auto-reglatoare în măsură în care ei sunt participanţi activi, motivaţionali şi comportamentali în propriul proces de învăţare *(J.Zimmerman şi D. Schunk).*
5. Autoreglarea învăţării se referă la acele gânduri, sentimente şi acţiuni autogenerate cu scopul de a atinge realizarea obiectivelor educaţionale specifice, precum analiza unui material scris într-o sarcină, pregătirea unui examen sau a unui test, sau scrierea unei lucrări *(A. Sivan și H. Ruskin).*
6. Învăţarea autoreglată, este aceea învăţare ghidată de metacogniţie, de acţiune strategică (planificare, monitorizare, şi evaluarea proceselor personale în raport cu un standard), şi de motivaţia de a învăţa *(Schunk D. H).*
7. Învăţarea autoreglată este o cale care, odată urmată de student, îi permite acestuia să abordeze studiul şi sarcinile academice în mod proactiv, experienţial şi autoreflexiv (metacognitiv) *(P. Pintrich).*
8. Învăţarea autoreglată este un proces multidimensional, care implică componente *personale* (cognitive, metacognitive, motivaţionale şi emoţionale), *comportamentale* (strategii orientate spre atingerea performanţei) şi *contextuale* (atribute şi resurse ale mediului fizic şi social de învăţare). Savantul susţine că o precondiţie a succesului academic este ca studentul, comportamental, să aplice strategii cognitive asupra sarcinii, activând într-un context relevant învăţării, iar în funcţie de rezultate el poate repeta experienţa de învăţare, coordonând activ dinamica şi interacţiunea acestor componente *(B.J. Zimmerman).*
9. Învățarea autoreglată reprezintă un construct complex cu mare putere de impact, ce permite cercetorilor:

1). să descrie componentele variate care fac parte din învăşarea de succes;

2). să explice interdependenţa şi interinfluenţa reciprocă a acestor componente;

3). să coreleze direct învăţarea şi rezultatele ei la ,,auto’’-sinelui celui care învaţă: scopurile, motivaţia, voinţa şi emoţiile personale *(M. Boekaerts).*